《次韵邑宰丁溉之点舟白杜》
宋代·陈著

马首争迎我鲁山，山村风景趁诗还。
樵苏饱暖烟干聚，鸥鹭平安渌几湾。
似把宦荣抛度外，但收民喜上眉间。
作舟事业才轻试，余刃恢恢心自閒。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。